cyanic-selkie/wikianc huggingface dataset:
Ljosland
Historie
Ljosland ble trolig bosatt i jernalderen. I tiden etter Svartedauen var det lenge bare et bruk, men omkring 1625 fantes fire: Tjarands bruk, Olavs bruk, Eiriks bruk og Jons bruk. I 1801 var folketallet 73, i 1865 hadde det økt til 89 og i 1900 var det redusert til 75.
Historisk har transport til omverdenen foregått over Ljoslandsvannet og deretter Brelandsvannet, med robåt i sommerhalvåret og med kjelke over isen i vinterhalvåret. Bygda fikk veiforbindelse i 1936, da Ljoslandsvegen sto ferdig. Veiforbindelsen gjennomgikk en opprustning som var ferdig i 2001.
I 1948 ble bygda knyttet til elektrisitetsnettet, til tross for at det nærliggende vannkraftverket Skjerka kraftverk åpnet i 1932.
Kafufu (elv i Tanzania)
Kafufu, også kjent som Kavu, er en elv sørvest i Tanzania. Den renner gjennom Rukwadalen og Chadasjøen før den munner ut i Rukwasjøen. Elven er dyp og har en sterk strøm. I Kafufudalen er det betydelige forekomster av jern og kull.
Pierce County (Washington)
Pierce County er et fylke i den amerikanske delstaten Washington. Det ligger i de vestlige delene av staten og det grenser mot Thurston County i sørvest, Mason County i nordvest, Kitsap County nordvest, King County i nord, Yakima County i øst og mot Lewis County i sør.
Pierce Countys totale areal er 4 679 km² hvorav 330 km² er vann. I 2000 hadde fylket 700 820 innbyggere og administrasjonssenteret ligger i byen Tacoma som også er fylkets største by. Fylket ble grunnlagt i 1852 og har fått sitt navn etter USAs fjortende president Franklin Pierce. McChord Air Force Base ligger i Pierce County.
Sebastian Freiherr von Rotenhan
Sebastian Freiherr von Rotenhan (født 1. november 1949 i Bamberg) er en bayersk politiker (CSU), godseier og skogbesitter. Han er siden 1998 medlem av den bayerske landdag.
Etter Abitur (artium) i 1969 avtjente han verneplikten som offiserskadett frem til 1971. Han forlot hæren som kaptein av reserven. Deretter studerte han bedriftsøkonomi, og var stipendiat i St. Paul, Minnesota, USA. Siden 1978 leder han driften av familiegodset.
Freiherr von Rotenhan var fra 1981–1985 kretsformann i Junge Union og 1978–1996 medlem av kommunestyret. Fra 1984–1996 var han kretsråd. Han er medlem i den bayerske skogeierforeningens styre.
I desember 2005 kritiserte han bl.a. statsminister Edmund Stoiber offentlig.
Han er protestantisk, gift og har syv barn. Han bor i Rentweinsdorf.
Polens voivodskap
Voivodskapet (polsk województwo) har utgjort den primære administrative enhet i Polen siden 1300-tallet.
I henhold til den administrative reformen som trådte i kraft 1. januar 1999 ble 16 nye voivodskap dannet, som erstatning for de tidligere 49 voivodskapene som hadde eksistert siden 1. juli 1975.
Dagens voivodskap er hovedsakelig basert på landets historiske regioner, mens de av 1975–1998 var basert på og navngitt etter individuelle byer. De moderne voivodskapene varierer i areal fra under 10 000 km² til over 35 000 km², og i befolkning fra én million til over fem millioner innbyggere.
Voivodskapene styres av lokale parlament (sejmik województwa) og en voivod (wojewoda) som er provinsens guvernør. Voivodskapene er delt inn i mindre administrative enheter som powiat og gmina.
Den polske termen województwo stammer fra wojewoda. Ordet betydde opprinnelig «hærfører», men brukes i dag kun i betydningen «guvernør».
Historie
De polske voivodskapene har eksistert siden det 14. århundre. Da Polen, sammen med Litauen var på sitt største, kom antallet opp i 41 voivodskap. I det polsklitauiske samveldet ble betegnelsen «voivodskap» også benyttet i de litauiske og storlitauiske områdene. I takt med at Polen ble delt og til slutt forsvant som deler av Tyskland, Russland og Østerrike, opphørte også voivodskapene å eksistere.
Gambier’s Advocate
Gambier's Advocate er en amerikansk stumfilm fra 1915, regissert av James Kirkwood, Sr..
Polens voivodskap
Historie
Etter annen verdenskrig og de faktiske endringene av Polens grenser, ble landet organisert i 16 voivodskap i 1945. Samtidig fikk byene Warszawa og Łódź voivodskapsstatus. Denne inndelingen vedvarte med få endringer i 30 år (noen få voivodskap kom til).
I perioden 1975 til 1998 var Polen oppdelt i 49 mindre voivodskap. De tre minste voivodskapene – Warszawa, Kraków og Łódź – hadde spesiell status som byvoivodskap (byens ordfører var også provinsguvernør). Deretter fikk inndelingen en ny overhaling, og fra 1999 er antallet voivodskap redusert til 16.
Tenaska Lindsay Hill kraftverk
Tenaska Lindsay Hill kraftverk er et kombinert oljekraftverk og gasskraftverk i delstaten Alabama i USA. Det har en installert produksjonskapasitet på 845 MW, fordelt på 4 turbiner. Dette er et delstatens åttende største kraftverk målt etter effekt. Anlegget ble påbegynt omkring 1999 og stod ferdig i 2002. Brenselkilden er naturgass og olje.
Hverdagsliv
Hverdagsliv (orig: A Country Practice) er en australsk såpeopera som gikk på Seven Network fra 1981 til 1994. Handlingen var lagt til et sykehus i den oppdiktede australske landsbyen Wandin Valley. Byens innbyggere var verken enkle eller ukompliserte. Tvert imot var de aller fleste engasjert i dalens ve og vel, og ikke minst hva som skjedde i naboens hus. En sentral figur i serien var sykehuslegen Terence Elliot.
I Norge ble serien vist på TV 2 fra 1992 til 2000. Den gikk alle hverdager.
KNM «Sørøysund»
KNM «Sørøysund» (L 4503) ble opprinnelig bygget i år 1972 av Mjellem & Karlsen i Bergen. Senere ombygget til ny klasse: Tjeldsund-klassen i 1996 av Tromsø Skipsverft. Sammen med sine 2 søsterskip KNM «Maursund» og KNM «Tjeldsund» tjenestegjorde hun i den norske marines LGF (Landgangsfartøy) – skvadron, til sin endte karriere i marinen år 2003, hvor hun ble sammen med søsterskipene, solgt til sivil fart grunnet nedstenging av Ramsund orlogsstasjon.
Ombygging
Ombyggingen omfattet å «modernfisere» halve fartøyene. Dvs. at bunn og tanker samt skrog ble det samme som før men nytt styrhus og innredning, baugport, hekkport, og luker ble ny bygd. Den forrige konstruksjonen innbar at styrehus/overbygg var plassert på styrbord side av fartøyet, og dekket var åpent uten noen form for luking eller tak, noe som ofte ble ansett som et problem i dårlig vær. Dette blir i dag ansett som gammel bygging av ferger/charterbåter i kortere fartsområder. Det ble trangt for mannskap og ev. «passasjerer/kunder» i slike fartøy. Istedenfor ble det da bygget et solid overbygg av aluminium i akterkant av fartøyet, og luker av aluminium ble lagt fremover over kjøredekket som tak for ev. last og kjøretøyer. Det ble også foretatt forlengelse av fartøyene slik at overbygget gikk overens med stabilisasjonen eller trimmen på fartøyets kjøl og «oppførsel» i ulik sjø, og ikke minst mer plass. Fartøyet fikk også påmontert evne til å forsyne andre fartøyer eller stasjoner med ulike former for flytende medier, som olje, spillolje, diesel, separert diesel, ferskvann og avløpsvann.
Militær fart
KNM «Sørøysund» fungerte i likhet med søsterskipene hovedsakelig som forsyningsfartøy og støttefartøy i sjøforsvaret. Med sin gasstette og vern mot radioaktiv stråling i konstruksjonen, ble hun ansett å være en flytende bunker. Fartøyet kunne frakte opp i mot syv Leopard 1 stridsvogner på kjøredekk med personell eller annet kjøretøy med personell, eller en infanteri tropp (ca. 40 mann) i banjere med utstyr. Flerfunksjonelt sett kunne fartøyet også brukes som minefartøy. Som beskytning var fartøyet utrustet med 3 stk. 20 mm Rheinmetall luftvern kanoner og var dermed i lett grad forsvarlig mot fly angrep i fjorder, hvor hun ofte opererte i. Ofte var marinejeger og andre spesialstyrker i kompanier godt utøvd ved bruk av landgangsfartøy i forskjellige operasjoner, fordi disse fartøyene hadde bedre tilgang til vanskelige terreng eller situasjoner, hvor fly og ellers annet transportmiddel var uaktuelt.
Sivil fart
Fartøyet fungerer i dag i sin sivile fart fortsatt som flerbruksbåt. Det ble blant annet påmontert en 125 tonns dekkskran fremme på bakken for å være ennå mer funksjonibel som flerbruksbåt innen ulike felt hvor løfteoperasjoner må foretas. Hun har bidratt i en rekke ulike frakte operasjoner både for anleggsbransjen og forsvaret, samt etter avtale siden oppkjøp fra sjøforsvaret, om å fortsette å frakte rein for samene til og fra beite på forskjellige øyer i Finnmark. Fartøyet (samme som «Maursund») egner seg også godt som beredskapsbåt innen oljevern.
Babylon den store
Babylon den store omtales i Johannes' åpenbaring som en skjøge som kommer ridende på et skarlagenrødt dyr med syv hoder (Åpenbaringen 17,1; 17,5).
Skjøgen har av noen blitt tatt for å være et symbol på Romerriket. Andre har hevdet at hun er et symbol på en religiøs makt. «Den babylonske skjøgen» ble av de tidlige lutheranerne brukt som en betegnelse på den katolske kirke.
Morgan Energy gasskraftverk
Morgan Energy gasskraftverk er et gasskraftverk i Decatur i delstaten Alabama i USA. Det har en installert produksjonskapasitet på 850 MW, fordelt på 2 turbiner. Dette er et delstatens åttende største kraftverk målt etter effekt. Anlegget ble påbegynt omkring 1998 og stod ferdig i 2003. Brenselkilden er naturgass. Operatør er energiselskapet Calpine Corp.
Marianne Grimstad Hansen
Marianne Grimstad Hansen (født 5. november 1973) Fra Øyer i Gudbrandsdalen er en norsk politiker (H). Hun er tidligere ordfører i Sørum kommune fra 2015 til 2019.
Samtidssaga
Samtidssaga er en sjanger innenfor sagalitteraturen. I motsetning til for eksempel fornaldersagaer og islendingesagaer, er samtidssagaer skrevet kort tid etter hendelsene de omtaler. Forfatterne av disse sagaene var ofte selv vitner til hendelsene de skrev om, eller de fikk historiene fortalt av personer som selv hadde vært øyenvitner. Samtidssagaene har derfor få eller ingen skaldekvad, slik de andre sagaene ofte er rike på.
Giovanni Berardi di Tagliacozzo
Giovanni Berardi di Tagliacozzo (født 1380, død 21. januar 1449) var en av Den katolske kirkes kardinaler. Han var erkebiskop av Taranto i Italia.
Han ble kreert til kardinal den 18. desember 1439 av pave Eugenius IV.
Tsjekkoslovakia under EM i friidrett 1974
Tsjekkoslovakia deltok med 46 utøvere under EM i friidrett 1974 som ble arrangert 2.–8. september 1974 i Roma. Tsjekkoslovakia tok fem medaljer under mesterskapet.
Marianne Grimstad Hansen
Utdanning og karriere
Marianne Grimstad Hansen har utdanning innen historie og økonomi fra henholdsvis Universitetet i Tromsø (1995) og BI (1998). Hun har hatt flere stillinger som politisk rådgiver for Høyre og har arbeidet som økonomisjef i Det Kongelige Selskap for Norges Vel og som teamleder for regnskap i Boots apotek Norge.
Politisk erfaring
Hansen begynte sitt politiske engasjement i kjølvannet av folkeavstemningen om EU i 1994 og ble i 1998 valg til leder av Høyres studenter. Hun har bakgrunn som valgkampmedarbeider i Høyres hovedorganisasjon i 1999, og var i perioden 2002 til 2004 politisk rådgiver for Høyres bystyregruppe i Oslo. Siden 2007 har hun representert Sørum Høyre i kommunestyret, fra 2011 som gruppeleder.
I 2015 ble hun valgt som Sørums andre kvinnelige ordfører etter Mona Granbakken Mangen, med støtte fra Høyre, FrP, KrF, Venstre og Sp.
Putoidae
Putoidae er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. Gruppen omfatter bare én slekt, Puto, med rundt 60 kjente arter.
Utseende
Forholdsvis store (opptil 5 mm lange), ovale skjoldlus med velutviklede bein og trådformede antenner. Hannene har ett par vinger. Hunnenes kropp er vanligvis dekket av hvit, melaktig voks, med brede flak langs sidene og gjerne en lengdelist av voks langs ryggen. Beina og antennene er røde eller mørke. Under voksen har de to mørke lengdestriper på ryggen.
Levevis
Puto-artene lever på mange ulike planter, særlig bartrær, ulike busker og gress. De kan finnes på alle deler av vertsplanten. Vanligvis har den én generasjon per år, men de kan bruke opptil fire år på utviklingen. Arten Puto antennatus, som utvikler seg på bartrær i Alpene, overvinterer som nymfe i barksprekker. Om våren kryper nymfen fram, vandrer til roten av en barnål og setter seg der for å suge sevje. Den skifter hud og blir voksen i mai. Hos disse skjoldlusene er hanner vanlige. Hunnen legger egg i juli som utvikler seg til nymfer som overvinter.
Skadedyr
Ingen av artene synes å være notert som skadedyr, selv om noen lever på økonomisk viktige planter.
Utbredelse
Putoidae finnes i Nord- og Sør-Amerika, Europa og det meste av Asia. I Europa er slekten funnet nord til Sverige, men foreløpig ikke i Norge.
Systematisk inndeling / europeiske arter
Det er uklart om Puto-artene bør plasseres i en familie for seg, som her, eller som en undergruppe av Pseudococcidae.
Kolomoen
Kolomoen er ei grend i Romedal langs E6 i Stange kommune i Innlandet. Den ligger 7 kilometer sør for kommunesenteret Stange.
Kolomoen veikryss
Kolomoen veikryss (avkjøring nummer 65 på E6) er et sentralt knutepunkt for trafikken mellom Oslo og Trondheim. Riksvei 3 starter i krysset, og kjørende fra Oslo kan velge å fortsette på E6 mot Trondheim, eller ta av og kjøre riksvei 3 gjennom Østerdalen. Riksvei 3 knyttes på E6 igjen på Ulsberg, om lag 100 kilometer sør for Trondheim. Avstanden mellom Kolomoen og Ulsberg på E6 er 334 kilometer, mens på riksvei 3 er den 291 kilometer – 43 kilometer kortere. Riksvei 3 kalles «den grønne snarvei» på grunn av kortere lengde, og siden Østerdalen har mye grønn skog langs veien.
Veistandard
Fram til høsten 2019 hadde E6 motorveistandard fra Ulven i Oslo til Kolomoen veikryss, og motortrafikkveistandard fra Kolomoen og nordover. 8. oktober 2019 åpnet 12 kilometer ny motorvei med 110 km/t fartsgrense, fra Kolomoen til Kåterudkrysset. Dermed ble det motorvei nesten sammenhengende mellom Hamar og Oslo og kontinentet. Det mangler kun et par hundre meter mellom Kåterudkrysset og Åkerkrysset (hovedavkjøringen mot Hamar). Resten av E6 gjennom Hedmark åpnet sommeren 2020 (Kåterud–Brumunddal) og oktober 2020 (Brumunddal–Moelv).
The Gambler’s I.O.U.
The Gambler's I.O.U. er en amerikansk stumfilm fra 1915.
Sjøslag
Sjøslag er en betegnelse som i sin opprinnelige betydning av ordet henviser til en militær trefning til sjøs, der de stridende parter kjemper mot hverandre fra hver sine skip. Eksempelvis som ved slaget ved Svolder. I overført betydning benyttes ordet også om en sosial sammenkomst der det blir konsumert store mengder alkohol.
Referanser
Batalla naval
Liljan ut i dalen
«Liljan ut i dalen» er et gammelt skillingstrykk. Alf Prøysen sang den inn på plate i sin tid, og han presenterte den også i sin visespalte i «Magasinet for alle» årgang 1954-1955. Den er også tatt med i samlingen De gamle visene med Alf Prøysen, utgitt på Forlaget For Alle i 1972. Opprinnelsen til denne skillingsvisen oppgis ikke, annet enn at teksten forteller at den er skrevet av en Anton Nilsson fra Värnamo.
Teksten
2.Men fader og min moder ere døde, og de levnede så lite efter seg, og derfor må jeg henge i å træle for ei at traske vandringslivets vei.
3.Ja mange haver rikdom her i verden, som perler og det rødeste gull, de får dog intet annet etter døden enn svøbeklut og tre skuffer muld.
4.Se Lasarus han var jo så fattig han levde nok i verden med stor trang han fikk nok ingen kostelig begravelse men englene i himmelen de sang.
5.Lilla vennen haver meg overgivet fordi jeg så fattesligen var, og derfor må hun søke seg en annen en en annen en som rikdommen har.
6.Nu går jeg og tenker kun på henne thi hun sto mitt hjerte like nær, fattigst ble jeg først på denne jorden da jeg mistet den jeg evig holder kjær.
7.Om nogen av eder ønsker vite, hvem denne visa diktet har, så er det Anton Nilsson ifrån Värnamo ifron Vänerskogens sokn han var.
Volvat stasjon
Volvat stasjon er en nedlagt stasjon i Oslos T-banesystem beliggende på Volvat. Stasjonen ligger mellom Majorstuen og Borgen. Den lå på gateplan fra den ble åpnet 17. november 1912 frem til 1939 da den ble den eneste underjordiske stasjonen vest for Majorstuen. Volvat var den eneste stasjonen i funkisstil.
Etter at Røabanen i 1995 ble oppgradert til T-banestandard, ble stasjonen kun betjent av Kolsåsbanens tog da Røabanens tog var for lange for perrongen. Stasjonen ble helt nedlagt 7. april 1997 som følge av at også Kolsåsbanens tog ble for lange (de ble forlenget fra to til tre vogner).
Resept
Resept (fra latin recipere, å ta ) brukes om oppskrift på blandinger og tilberedninger av enhver art, men særlig om legemidler. Leger, tannleger og veterinærer kan forordne reseptpliktige legemidler.
Gyldighet
En resept er vanligvis gyldig i ett år fra utstedelsesdatoen.
I Norge finnes et eneste unntak: resepter på prevensjonsmidler som er gyldige i tre år. Også helsesøstre og jordmødre kan skrive ut resepter på reseptpliktig prevensjon.
King County (Washington)
King County er et fylke i den amerikanske delstaten Washington. Det ligger i de sentrale delene av staten og det grenser mot Snohomish County i nord, Chelan County i nordøst, Kittitas County i øst, Pierce County i sør og mot Kitsap County i vest.
King Countys totale areal er 5 506 km² hvorav 467 km² er vann. I 2000 hadde fylket 1 737 034 innbyggere og administrasjonssenteret ligger i byen Seattle som også er fylkets samt delstatens største by. Fylket ble grunnlagt i 1852 og fikk sitt navn etter William Rufus King som var visepresident under president Franklin Pierce, senere i 1986 ble fylket offisielt oppkalt etter borgerrettighetsforkjemperen Martin Luther King. King County er det mest folkerike fylket i Washington.
Resept
Resepttyper
De to vanligste typene resepter er hvit resept og blå resept. Blå resepter betales delvis eller helt av Helfo og ble tidligere skrevet på blå blanketter, derav navnet. I tillegg brukes «A-resept» ved forskriving av preparater på narkotikalisten, skjema om registreringsfritak for legemidler som ikke er markedsført i Norge og «grønn resept» som ikke gjelder for medisiner, men er råd om kosthold og mosjon.
Etter utprøving av elektroniske resepter, såkalt eResept, er systemet i bruk i hele landet fra 2013.
Historie
Ordet resept har vært i bruk helt fra de første apotekene ble etablert i kongeriket Danmark-Norge (ca. 1550 i København og i Bergen 1595). I den eldste apoteklovgivningen fra 1619 heter det at «apothekerne ikke skal gjøre eller lade nogen Recept uden Medici abbrobati den haver skrevet eller samtykket ---»
Medisiner forskrevet på resept av leger måtte tilberedes på et apotek. Apotekene hadde laboratorier med tablettmaskiner og annet utstyr for produksjon til lager. Resepter istandgjort fra råvarer og halvfabrikata til den enkelte pasient (magistrelt), ble tilberedt i den delen av apoteket som ble kalt reseptur. En apoteker måtte ha bevilling fra kongen fra de første apotek ble opprettet og avlegge ed. Preparatene var beskrevet i apotekenes «lovbok», farmakopeen. En standardisering av legemidler på resept kom i ganske god gjenge etter at farmakopeene kom i bruk. Den første landsdekkende dansk-norske farmakope er fra 1772, den andre fra 1805. De nordiske farmakopeene brukte i stor utstrekning de tyske som forbilde. Farmakopeen og reseptene ble skrevet på latin. Kravet til de som skulle opptas som lærlinger på apotek, var at de kunne latin.
Foran hvert medikament på resepter sto verbet recipe oftest forkortet til rp, som betyr ta! Så står det hva apotekeren skal ta, for eksempel “Empl. Vesicatus”. For å slippe unna den kompliserte latinske grammatikken, var det vanlig med forkortelser. Det kan være vanskelig å tolke gamle resepter. Legens håndskrift er ofte utydelig og de eldste har delvis gotisk håndskrift. Navn på legemidler skulle skrives på latin med latinske bokstaver, men preparatene kan være ukjente for oss. Det kan være brukt alkymistiske tegn og angivelser av mengder kan være andre enn de vi bruker nå. Enkelte forkortelser på resepter har vært brukt helt opp til vår tid:
Eksterne lenker
Rezept (Medizin)
Rolf Hellem
Rolf Hellem (1923–2021) var en norsk jernbanearbeider og politiker (Ap) fra Narvik som stortingsrepresentant fra Nordland i fire perioder 1965–1981 og var vararepresentant i periodene 1958–1961 og 1961–1965.
Som medlem av industrikomitéen var Hellem saksordfører for den første store oljemeldingen som ble forelagt Stortinget, i 1971. I presentasjonen til Stortinget brukte han tilnavnet de ti oljebud om hovedkonklusjonene – som han var med på å utforme – i innstillingen fra industrikomitéen.
Liv og virke
Han tok eksamen ved Jernbaneskolen i 1944, og arbeidet deretter som jernbanetelegrafist i Narvik 1944–1950 og deretter med tittelen jernbaneekspeditør 1950–1965.
Han var formann i Ofoten Arbeiderparti 1960–1965 og samtidig styremedlem i Nordland Arbeiderparti. Han satt i Arbeiderpartiets landsstyre 1963–1969.
Etter stortingstida var han sekretariatsleder for Landsdelsutvalget for Nord-Norge og Namdalen 1983–1988.
Hans foreldre var ingeniør Torvald Andreas Hellem (1900–1966) og syerske Aslaug Martinussen (1902–1966). Hellem døde 6. juni 2021 etter lengre tids sykeleie.
Kalambo (elv)
Kalambo er en elv som utgjør en del av grensen mellom Zambia og Tanzania. Den er en forholdsvis liten elv som har sine kilder i høylandet nordøst for Mbala, i en høyde av om lag 1800 meter over havet, og renner gjennom Albertine-riftdalen før den munner ut i den sørøstlige enden av Tanganyikasjøen, i en høyde av om lag 770 meter over havet. Lengden er om lag 50 km målt i rett linje. Dette inkluderer de kjente Kalambofallene, som er den nest høyeste fossen i Afrika etter Tugelafallene i Sør-Afrika. Kalamboelven skjærer seg ned i en dyp kløft nedenfor fossen.
Christian Bale
Christian Charles Philip Bale (født 30. januar 1974) er en britisk skuespiller. Han er kjent for sine roller i Mio min Mio, Terminator Salvation, American Psycho, Solens rike, Batman Begins, The Dark Knight, The Dark Knight Rises, The Fighter og American Hustle.
Bale er kjent for sin mangfoldighet innen skuespilleryrket, samt at han har gått opp og ned i vekt til forskjellige roller (spesielt til filmene Maskinisten, en rolle han gikk ned 30 kilo for å spille, og Batman Begins, en rolle han la på seg 40 kilo for å spille).
Under Oscar 2011 fikk Bale Oscar for beste mannlige birolle for rollen som Dicky Eklund i The Fighter (2010). Han ble også nominert til en Oscar for beste mannlige hovedrolle i 2014 for sin rolle i American Hustle (2013).
Ordnance QF 77-mm
«Ordnance QF 77-mm» var en britisk stridsvognkanon spesielt utviklet for stridsvognen Comet, og var en forkortet versjon av Ordnance QF 17-pdr. Den hadde derfor også noe lavere utgangshastighet enn 17 punderen.
Christian Bale
Tidlig liv
Bale ble født i Haverfordwest i Pembrokeshire i Wales, og er yngst av fire barn. Han tilbragte barndommen i flere land, inkludert Storbritannia, Portugal og USA. Selv om han ble født i Wales har han uttalt at han anser seg selv som engelskmann.
I 1984 debuterte han på scenen i West End-stykket The Nerd, der han spilte mot Rowan Atkinson.
Karriere
Bale hadde sin debut som filmskuespiller i rollen som Aleksej Nikolajevitsj, kronprins av Russland i TV-filmen Anastasia: The Mystery of Anna i 1986.
I 1987 spilte Bale i filmen Mio min mio etter Astrid Lindgrens bok, og samme år anbefalte Amy Irving Bale til sin ektemann, Steven Spielberg. Spielberg ga Bale hovedrollen i filmen Solens rike, da Bale var 13 år gammel. Han spilte her en britisk gutt som blir separert fra foreldrene sine og etter hvert havner i en japansk interneringsleir under andre verdenskrig. Bale mottok gode kritikker for sin rolle i filmen, samt den aller første prisen for «beste skuespillerprestasjon av en ung skuespiller» som ble delt ut av National Board of Review of Motion Pictures.
Diochini
Diochini er en gruppe av biller som hører til familien kortvinger (Staphylinidae). .
Utseende
Små til middelsstore (ca. 5 millimeter), slanke, blanke kortvinger. gjerne farget i rødlig og svart. Gruppen minner mye om Xantholinini med et nokså smalt hode.
Levevis
Artene lever på skogbunnen mellom løvstrø.
Storm (band)
Storm var et norsk folk black metal-band dannet i 1993 i Oslo av Fenriz fra Darkthrone og Satyr fra Satyricon. Senere fikk de med sangerinnen Kari Rueslåtten. Mens gruppen eksisterte laget de ett studioalbum kalt Nordavind.
San Salvador
San Salvador (spansk: Hellige frelser) er hovedstaden i El Salvador. Byen har 525 990 innbyggere (januar 2005).
San Salvador ligger ved foten av vulkanen ved samme navn, og har i løpet av historien flere ganger blitt rammet av kraftige jordskjelv. Det kraftigste jordskjelvet, i 1854, ødela byen nesten fullstendig. Det siste jordskjelvet, som fant sted i 2001, forårsaket også betydelige skader. Forstaden Las Colinas ble nesten totalrasert av et jordras.
Byen ble grunnlagt i 1525 av den spanske conquistadoren Gonzalo de Alvarado. I 1824 ble den hovedstad i Den mellomamerikanske føderasjon, som ble grunnlagt samme år.
Etter at føderasjonen ble oppløst, og El Salvador ble selvstendig stat i 1839, ble San Salvador utpekt til landets hovedstad i 1841.
Regnault de Chartres
Regnault de Chartres (født ca. 1380 i Ons-en-Bray i Frankrike, død 4. april 1444 i Tours) var en av Den katolske kirkes kardinaler. Han var fyrsterkebiskop av Reims i Frankrike. Senere ble han også erkebiskop av Embrun (1432), erkebiskop av Agde (1436), biskop av Orléans (1439), og til slutt av Mende (1444).
Han ble kreert til kardinal den 18. desember 1439 av pave Eugenius IV.
Bufoniceps laungwalaensis
Bufoniceps laungwalaensis er en agam som lever i Tharørkenen i den indiske delstaten Rajasthan. Den minner om paddehodeagamene (Phrynocephalus), men skiller seg ut ved å ha synlig ytre øreåpning, og en kort hale, som aldri blir hevet, eller krøllet sammen.
Fredrik Ludvig Konow
Fredrik Ludvig Konow (født 23. juni 1864 i Bergen, død 14. august 1953) var en norsk kjøpmann, skipsreder og politiker (FV).
Konow satt først i Bergen bystyre i årene 1898–1901 og på Stortinget i periodene 1910–1912 og 1919–1921, innvalgt fra Nordnes krets i Bergen og representerte Frisinnede Venstre.
Konow var finansminister i årene 1912–1913 i Jens Bratlies regjering, samt i årene 1926–1928 i Ivar Lykkes regjering. Som finansminister i Lykkes regjering arbeidet med å forhindre at den norske kronen steg for raskt, dog uten at dette arbeidet ble noen suksess.
Han var en sentral aktør i Bergens nærings- og organisasjonsliv. Konow var blant annet belgisk konsul 1886–1912, direktør i Bergens mekaniske verksteder (1898–1910), satt i styret for United Sardines Factories fra starten rundt 1910 til 1935 og startet Bergens Kringkastingselskab i 1925.
Konow ble tildelt den belgiske Leopoldsordenen og Borgerdådsmedaljen, kommandørkorset av St. Olavs Orden, storkors av den portugisiske Kristusordenen med flere.
Han var sønn av konsul Wollert Konow (1829–1885) og Wilhelmine Marie Bredal (1828–1908). Han var gift to ganger: første gang med Birgit Helene Schjøtt (1877–1901), andre gang med Karen Doris Elisabeth Rieck (1878–?). Han fikk fire barn i første ekteskap og ett i det andre.
Konsertalbum
Et konsertalbum, også kalt live-album, er et musikkalbum innspilt på konsert med tilskuere til stede.
Konsertopptak kan ofte låte dårligere enn de originale innspillingene, fordi de ikke spilles inn i studio og artistene ikke får flere muligheter om de skulle bomme eller for eksempel synge falskt, selv om innspillingene skjer med profesjonelt utstyr og ofte tar flere uker og måneder å redigere, fininnstille og gjøres klar for utgivelse. Men de har faktisk en god del muligheter til å rette på eventuelle feil i etterkant i studio, og det blir ofte benyttet.
Det blir sjelden gitt ut nytt materiale på konsertalbum (bortsett fra Frank Zappa, han spilte låtene veldig ofte på konsert før han ga dem ut). Derimot inneholder konsertalbum ofte coverlåter av andre artister, hovedsakelig kjente klassikere av andre band utført enten på den tradisjonelle måten eller med artistens «egen stil».
Colbjørnsens gate (Larvik)
Colbjørnsens gate er ei gate på Torstrand i Larvik kommune. Den strekker seg fra Torstrand torg og ender ut i Schleppegrells gate. Opprinnelig var denne gaten en del av grensen mellom det gamle Torstrand og Torstrandsmoen, som ble gjenstand for regulering i 1854. Gaten utgjorde også en del av den gamle veien til Vestre Halsen.
Mostadmark
Mostadmarka en tettbebyggelse i Malvik kommune i Trøndelag. Stedet ligger 13 km fra Hommelvik på vei til Selbustrand. Mostadmark ligger i landlige omgivelser, og har Foldsjøen som største sjø i nærheten.
Israel under Vinter-OL 2002
Israel under Vinter-OL 2002. Fem sportsutøvere, to menn og tre kvinner fra Israel deltok i kunstløp og kortbaneløp under Vinter-OL 2002 i Salt Lake City i USA. Israel, som deltok for tredje gang i et vinter-OL, vant ingen medaljer. Beste plassering var en sjetteplass i isdans.
Mostadmark
Samfunn
Mostadmark har kommunal barnehage (nedlagt), kafeteria (nedlagt), bibliotek (nedlagt), kapell, skytebane, samfunnshus og hvert andre år en egen revy.
Mostadmark har om lag 450 innbyggere og de fleste bor på Sneishaugan eller på Karlstad. Grenda hadde tidligere eget postkontor (med postnr. 7565), men ble i 1969 underlagt 7550 Hommelvik. Fram til samme periode kunne bygdas elever gå på sine egne grendaskoler, Sneisen skole og Bakken skole, men nå fraktes skoleelevene med buss til Hommelvik.
Jøssåsen Landsby er et bofellesskap for psykisk utviklingshemmede og ligger i Mostadmark. Her drives det blant annet gårdsdrift og landsbyen har også eget bokverksted.
Det er flott turterreng i Mostadmark, og i Sør-Trøndelag er bygda kjent for de gode mulighetene til å skaffe bra tyttebærfangst. I Fjellstuggu ved foten av Jervfjellet serveres det kaffe og noe å bite i hver søndag i vinterhalvåret. Ved Foldsjøen er det ypperlige bademuligheter og på Langnesset i Foldsjøen er det toalett og tilrettelagt for funksjonshemmede.
Infrastruktur
Takket være et bidrag fra Malvik Kommune ble bredbånd tilgjengelig for store deler av Mostadmark våren 2007.
Historie
Mostadmark fikk sitt eget samvirkelag tidlig på 1930-tallet og i flere år hadde bygda faktisk to dagligvarebutikker liggende vegg-i-vegg i bygdas "sentrum", Sneishaugan. Trondos (Trondheim og Omegn Samvirkelag) besluttet å legge ned nærbutikken i Mostadmark på slutten av 90-tallet. I en lengre periode var det også bensinstasjon i bygda, og "kondisjonerte fruer fra Trondhjem" valgte ofte å tilbringe lengre helger på pensjonat i Mostadmark.
Skogbruk har vært det viktigste utkomme for folk i bygda fram til slutten av forrige århundre og Meraker Brug eier fremdeles store skogseiendommer i bygda. Mostadmark Jernverk (1653–1880) var i sin tid det eneste jernverk i Norge nord for Dovre og hadde i sin storhetstid flere hundre ansatte. Her ble det produsert jern for blant annet krigsmateriell og de kjente Mostadmarkovnene ble laget her. Rundt om i bygda finnes det flere gruver som leverte jern til verket.
Johan Nygaardsvold, statsminister i Norge fra 1935 til 1945, ble født på Nygårdsvolden i Mostadmark. Han gikk også sine første skoleår på Bakken skole før familien flyttet ned til Hommelvik.
I middelalderen var Mostadmark et viktig sentrum for pilegrimer på vei til Nidaros og Nidarosdomen. Her lå Mariakirken og Mariakilden. Sagnet sier at de reisende søkte helsebot i kirken og kilden, og at man fant helbredelse og frelse ved å bade i Mariakilden. På folkemunne sies det at kilden mistet sin helbredende kraft da en katt druknet i den.
Jugoslavia under EM i friidrett 1982
Jugoslavia deltok med 14 utøvere under EM i friidrett 1982 som ble arrangert 6.–12. september 1982 i Athen. Jugoslavia tok ingen medaljer under mesterskapet.
Papilio blumei
Papilio blumei er en sommerfugl i familie-gruppen svalestjerter. Den lever i sørøst i Asia.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene.
Vestgrensa stasjon
Vestgrensa (Vestgrensen) stasjon i Oslo var fram til 22. august 1999 en av Sognsvannsbanens stasjoner, liggende i mellom Blindern stasjon og Ullevål stadion stasjon. Vestgrensa stasjon ble oppkalt etter veien som på samme sted krysser banen i undergang.
Papilio blumei
Levevis
Larven er radikalt forskjellige fra de voksne, både i levevis og i kroppsbygning. Larven lever som plantespiser.
Vestgrensa stasjon
Banebygger A/S Akersbanerne sitt forslag til stasjonsnavn var Ullevål haveby. For å unngå forvekslinger med bytrikkens daværende endeholdeplass med samme navn (som forøvrig senere skiftet navn til John Colletts plass), besluttet Aker herredsstyre å fastsette navnet til Vestgrensen.
Papilio blumei
Levevis
Papilio blumei tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
Vestgrensa stasjon
Stasjonen ble nedlagt til fordel for Forskningsparken i forbindelse med forlengelse av trikkelinjen til Rikshospitalet, et tiltak ment å forenkle overgangen mellom trikk og t-bane.
James A. Vann gasskraftverk
James A. Vann Jr gasskraftverk  er et gasskraftverk i delstaten Alabama i USA. Det har en installert produksjonskapasitet på 439 MW, fordelt på 3 turbiner. Dette er et delstatens åttende største kraftverk målt etter effekt. Anlegget ble påbegynt omkring 1999 og stod ferdig i 2002. Brenselkilden er naturgass.
Alfred M. Moen
Alfred Melvin «Al» Moen (født 27. desember 1916 i Seattle, Washington, USA, død 17. april 2001 i Destin, Okaloosa, Florida) var en amerikansk oppfinner.
Alfred M. Moen var sønn av Ole Mathias Madsen Moen, født 27. juni 1886 i Fræna, Møre og Romsdal, og hustru Elin J. (Moen), født 24. oktober 1885 i Visby, Sverige.
Da Alfred Moen i 1937 studerte maskinteknikk ved University of Washington hadde han en ekstrajobb på et bilverksted. En kveld da han skulle vaske hendene i en vask med de sedvanlige separate kranene for varmt og kaldt vann, kom han i skade for å brenne seg kraftig på det varme vannet. Dette fikk ham til å tenke at det måtte være mulig å konstruere en kran der vanntrykk og temperatur justeres samtidig, ved hjelp av kun ett håndtak. Etter flere forsøk på å utvikle et fungerende produkt, og med avbrudd for 2. verdenskrig, lyktes det ham i 1947 å få en bedrift til å produsere kranen han hadde tatt patent på. Det første året ble det solgt 250 enheter, men etter få år var Moens kraner blant de mest solgte i USA.
Moens oppfinnelse ledet til dannelsen av firmaet Moen Inc., i North Olmsted, Ohio, i dag en av verdens ledende produsenter av VVS-utstyr, med omkring 3500 ansatte (i 2001). Alfred Moen var aldri eier av firmaet selv om det bærer hans navn. Han foretrakk en mer tilbaketrukket posisjon som leder av bedriftens utviklingsavdeling. Denne stillingen hadde han fram til sin pensjonering i 1982. Han var innehaver av en lang rekke patenter. Ett sted angis antallet til 75, et annet sted til 200.
I 1959 ble Moens kran hyllet av Fortune Magazine som et av de beste og mest innflytelsesrike industriprodukter i USAs historie, på linje med bl.a. Ford Model T. Alfred Moen var nominert til National Inventors Hall of Fame og innlemmet i Kitchen & Bath Industry Hall of Fame i 1993.
Dell gasskraftverk
Dell gasskraftverk er et gasskraftverk i delstaten Arkansas i USA. Det har en installert produksjonskapasitet på 580 MW, fordelt på 3 turbiner. Dette er et delstatens nest største kraftverk målt etter effekt. Anlegget ble påbegynt omkring 1999 og stod ferdig i 2007. Brenselkilden er naturgass.
Jonna Støme
Jon Henrik «Jonna» Støme (født 11. oktober 1978 i USA, oppvokst på Røa i Oslo) er en norsk komiker og programleder. Han har også lang fartstid som produsent og tekstforfatter. Jonna Stømes mor er amerikansk, og faren kommer fra Sørumsand.
Karriere
Støme gjorde sin første scenedebut i 2000 og har siden den gang gjort suksess som komiker landet rundt.
Han har turnert med bl.a. Thomas Giertsen, Harald Eia, Linn Skåber, Atle Antonsen og Espen Eckbo. I 2010 ble Jonna nominert til Komiprisen for forestillingen «Fargerikt Faenskap» i kategorien Beste Stand-Up artist. Han var også en del av publikumssuksessen «HumorGalla», med Thomas Giertsen og Espen Eckbo på Latters hovedscene i 2011.
Han har vært med i diverse barne- og ungdomsprogrammer som «Guru», Liga og Barne-TV på NRK1, «Rikets Røst» med Otto Jespersen på TV 2 og «Judas» på TVNorge. I 2009 var Jonna med i fredagsprogrammet «Showbiz» med Klaus Sonstad på NRK1. Han har også gitt ut en vitsebok for barn, kalt Jonnas vitsebok (ISBN 978-82-529-2826-6). I 2004 ga han stemme til hovedfiguren, Oscar, i den norsk-dubbede versjonen av den animerte filmen Stor ståhai. Jonna var vert for spillprisutdelingen Gullstikka 2006.
Bakgrunn
Støme ble født i USA. Moren var afrikansk-amerikaner fra delstaten Georgia, mens faren var norsk. Faren flyttet til Norge med sønnen da han var baby. Han gjenopptok først kontakten med moren 31 år senere; TV 2 laget dokumentaren Jonna får en mamma om hans leting etter moren og deres senere gjenforening.
Lukuledi
Lukuledi er en 160 km lang elv i det sørøstlige Tanzania. Den har sitt utspring ved grensen mellom regionene Lindi og Mtwara, og renner i nordøstlig retning i Lindi-regionen før den munner ut i Indiahavet nær Lindi. Lukuledi utgjør skillet mellom Mueraplatået og Makondeplatået. I den tørre årstiden fra april til oktober synker vannstanden betydelig, og det er kun en strekning på rundt 40 km nederst i elveløpet som aldri tørker helt inn.
Den nedre delen av Lukuledi danner grensen mellom økoregionene Nord- og Sør-Zanzibar-Inhambane tropiske lauvfellende kystskog.
Warbird
En warbird er et militært veteranfly som nå opereres av sivile organisasjoner eller enkeltpersoner og, i noen tilfeller, av historiske avdelinger i de militære styrker, slik som Battle of Britain Memorial Flight, RAAF Museum Historical Flight og South African Air Force Museum Historical Flight.
Restaurerte warbirds er en hyppig attraksjon på flystevner. Sterkt modifiserte så vel som andre warbirds kan også ofte sees på airraces. I epoken etter andre verdenskrig er disse jagerfly blant de raskeste propelldrevne fly som noensinne er bygget. Noen av de mest populære warbirds for race er North American P-51 Mustang, Hawker Sea Fury, Grumman F8F Bearcat og North American T-6 Texan.
Navngiving
Selv om begrepet opprinnelig implisitt gikk på stempel-drevne fly fra andre verdenskrig, er det nå ofte utvidet til å omfatte alle flydyktige tidligere militære fly, inkludert jet-drevne fly. Veteran jetfly i flydyktig tilstand er mer sjeldnere på grunn av disses tekniske kompleksitet.
Noen ganger blir nybygde kopier og reproduksjoner av veteranfly kalt «warbirds», som Allison V-1710-drevet Yakovlev Yak-9 fra Yakovlev, Messerschmitt Me 262 bygget av Meg 262 Prosjektet og Focke-Wulf Fw 190 fra Flug + Werk kan være et av et stort antall forskjellige fly fra mellom første verdenskrig og slutten på 1930-tallet, da militære fly var mindre kompliserte. Slik kan en warbird kopi også være drevet av eldre motorer fra den tidsepoken, slik som Cole Palen gjorde på sin Old Rhinebeck Aerodrome aviation museum med nøyaktige og flydyktige reproduksjoner av Fokker Dr I, Sopwith Camel og Sopwith Dolphin fra første verdenskrig.
Restaureringsprosessen
Restaurerung av warbirds, eller restaurering av klassiske fly er prosessen med å fly fra den forrige epoken, og utføre prosesser som for eksempel vedlikehold, reparasjoner og oppussing for å gjenopprette disse militære fly til sin opprinnelige krigstidsstatus (minus, selvfølgelig, noen arbeider med våpen). I henhold til Classical  Warplanes er noen av de oppgaver som utføres på disse veteranfly inkludert:
Air show
Det er store warbirds air-show over hele verden årlig. Warbird Alley hevder at noen av de mest kjente air show i USA som har warbirds er: I Europa er et av de mest kjente warbird air show er den årlige Flying Legends arrangert  av Imperial War Museum Duxford i Storbritannia. La Ferté-Alais air show i Frankrike samler warbirds årlig. Warbirds er også i de fleste av Shuttleworth-Samlingen som flyr daglig  i Storbritannia hver sommer.
Israel under Vinter-OL 2006
Israel under Vinter-OL 2006. Fem sportsutøvere, tre menn og to kvinner fra Israel deltok i kunstløp og alpint under Vinter-OL 2006 i Torino i USA. Israel, som deltok for fjerde gang i et vinter-OL, vant ikke noen medaljer. Beste plassering var en åttendeplass i isdans.
Angelotto Fosco
Angelotto Fosco (død 12. september 1444) var en av Den katolske kirkes kardinaler. Han var biskop av Cava.
Han ble kreert til kardinal den 19. september 1431 av pave Eugenius IV.
Lars Bleiklie Devik
Lars Bleiklie Devik (født 18. januar 1979 i Bergen) er en norsk komponist, låtskriver, arrangør og produsent. Han har musikkutdannelse fra Liverpool Institute for Performing Arts og Norges musikkhøgskole. Devik har komponert og produsert musikk for TV, reklame og en rekke sceneproduksjoner. Han er kanskje mest kjent for å ha skrevet og produsert låter for Ylvis. Sammen med Bård og Vegard Ylvisåker og Christian Løchstøer ble han nominert til Gullruten 2018 i klassen beste originalmusikk for musikken til Ylvis-serien Stories from Norway.
Prestebakkefjella naturreservat
Prestebakkefjella naturreservat ligger i Halden kommune, ca 19 km sørøst for Halden by og ca 3 kilometer øst for Prestebakke kirke. Prestebakkemosen er Østfolds største sammenhengende myrområde.
Stargate Universe
Serien var en del av MGMs Stargateproduksjon. Stargate Universe handler om opplevelsene til et nåtidig, multinasjonalt team av oppdagere som ikke klarer å returnere til jorden etter en evakuering til det gamle stjerneskipet Destiny, som ferdes i et fjernt hjørne av universet.
Prestebakkefjella naturreservat
Formålet med vernet er å bevare et skogområde med flere forskjellige naturtyper. Prestebakkefjella består av en blanding med barskog, tjern, vassdrag og myrer. Området ble kraftig utvidet 14. februar 2014 med 2422 dekar til totalt 6893 dekar.
Stargate Universe
Handling
SGC opprettet Icarus-basen på en avsidesliggende planet, hvor området blir drevet av svært ustabile radioaktiv isotopet Naquadria. Teamet blir ledet av Dr. Nicholas Rush, som har designet et videospill som brukes over hele jordkloden for å finne briljante hjerner - deriblant Eli Wallace, et ungt matematikk-geni. Selv om Eli er motvillig, blir han brakt til Icarus-basen, sammen med en kontingent av æresgjester om bord på Hammond, en stjerneskip av Daedalus-klassen.
Disse gjestene inkluderer blant annet senator Armstrong, som finansierer Icarus Project - og hans datter hans Chloe. De blir introdusert for basens militærstab, ledet av oberst Everett Young, oberst David Telford, samt Matthew Scott, Tamara Johansen, og Ronald Greer. Men basen deres blir snart angrepet av medlemmer fra Lucian Alliance. Oberst Telford hjelper til med forsvaret når han bruker en F-302 jagerfly, med oberst Samantha Carter i kommando av Hammond-skipet.
Samtidig er planetens kraftkjerne i ferd med å eksplodere. Dr. Rush lykkes med å åpne et ormehull. Alle de overlevende Icarus Base-medlemmene flykter gjennom ormehullet rett før hele planeten eksploderer. Cirka åtti lever fremdeles. Men senator Armstrong ble alvorlig skadet, og innser at han sannsynligvis ikke har særlig lang tid igjen. Han ofrer seg i håp om å tette en lekkasje. De må samarbeide for å gjøre romskipet beboelig, men de har store problemer med å kontrollere skipet.
Kilasi
Kilasi er en elv i det sørvestlige Tanzania. Den renner gjennom regionen Mbeya.
Den gamle Guangxi-klikken
Den gamle Guangxi-klikken (kinesisk: 舊桂系) var en slagkraftig krigsherregruppering i Republikken Kinas tidlige historie. Den hadde sitt tyngdepunkt i den sørkinesiske provinsen Guangxi.
Klikkens leder var Lu Rongting (陆荣廷), og den var under hans lederskap i stand til å vinne kontroll også over naboprovinsene Hunan og Guangdong. Sammen med Yunnan-klikken utgjorde den hovedkraften i opposisjonen mot Yuan Shikais monarkistiske ambisjoner under den nasjonale beskyttelseskrig. Sammen med Yunnan-klikken og Sun Yat-sens kinesiske revolusjonsparti startet den bevegelsen for konstitusjonens beskyttelse.
Det tok ikke lang tid før klikken kom på kant med Sun og presset ham fra makten. Sun, Chen Jiongming og Yunnan-klikken klarte imidlertid etterpå å beseire dem i Guangdong-Guangxi-krigen. Den gamle Guangxi-klkikken brøt sammen tidlig i 1920-årene, og ble erstattet av den Sun-vennlige nye Guangxi-klikken.
Nikke
Å nikke er et norsk verb og kroppsspråk, og kan bety flere ting. I de fleste tilfeller betyr det at en har fått med seg et budskap, og er med på å skape aktiv kommunikasjon. Nikke kan også bety ja og underkastelse, i visse kontekster. I andre sammenhenger kan det bli brukt til å indikere enighet ved å bevege hodet opp og ned. I noen land, som Bulgaria, nikker man for å indikere uenighet, mens å riste på hodet indikerer enighet.
Tsjylgytsjy Ondar
Fra 1999 til 2007 var Ondar medlem av den russiske Statsdumaen. Han var medlem av partiet Forent Russland.
Tolvtallsvisa
«Tolvtallsvisa» er et skillingstrykk Alf Prøysen samlet inn til sin visespalte i «Magasinet for Alle», årgang 1954-1955. Han skriver i omtalen av visa at «den er en lærebok for visediktere». Skillingsvisen er også tatt med i samlingen De gamle visene med Alf Prøysen, utgitt på Forlaget For alle, i 1972. I Sverige kalles denne visa også for «Husförhörsvisan», og den utkom første gang som skillingstrykk i 1701. Den finnes i mange varianter over hele Europa, og kan føres tilbake til middelaldersk latinsk tekst. Melodien variere veldig.